סיוקה ניסקן

**סיוקה ניסקן** (בגרמנית: **Sjoeke Nüsken** ; נולדה ב-22 בינואר 2001) היא כדורגלנית גרמנייה המשחקת בעמדת הקשרית בצ'לסי מהסופר ליג האנגלית לנשים ובנבחרת גרמניה.

## קריירת מועדונים
### קריירה מוקדמת
קודם להתמקדותה בתחום הכדורגל, כשהיא בת 11, ניסקן הייתה שחקנית הטניס הטובה בגרמניה בשכבת גילה. במבט לאחור, היא הסבירה את העדפתה לכדורגל: "אני שחקנית של קבוצה. הרבה יותר כיף עבורי לחגוג ביחד עם כל הקבוצה מאשר לבדי. ומעל כל זה, אחותי הייתה כדורגלנית, וזה הפך את ההחלטה עבורי להרבה יותר קלה".

עד לגיך 18, ניסקן שיחקה בקבוצת הבנים של המועדון ווסטפאליה ריינרן  מהעיר האם. בעונתה האחרונה במועדון, ניסקן נזקקה לאישור מפדרציית הכדורגל הגרמנית לשחק, כיון שעברה את הגיל בו בנות יכולות לשחק בקבוצת בנים. ב-2017, היא שיחקה במשחק בודד בקבוצת הנוער של גוטרסלוה .

בגיל 14 זומנה ניסקן לסגל ווסטפאליה ריינרן  עד גיל 14, ושיחקה שלושה משחקים בגביע המדינה, הטורניר הלאומי לנבחרות אזוריות. בשנים שלאחר מכן, היא שיחקה שמונה משחקים בנבחרת עד גיל 16 וארבעה משחקים בנבחרת עד גיל 18, גם הם בגביע המדינה.

### איינטרכט פרנקפורט
באפריל 2019, היא חתמה על חוזה לשלוש שנים באיינטרכט פרנקפורט מהבונדסליגה לנשים. ב-15 בספטמבר 2019 היא ערכה את הופעת הבכורה בבונדסליגה במדי פרנקפורט, במשחק נגד קרל צייס ינה, כשעלתה כמחליפה. ב-13 באוקטובר, היא פתחה לראשונה בהרכב איינטרכט. ב-27 באוקטובר, היא כבשה את שערה הראשון בבונדסליגה, שהיה שער הניצחון במשחק נגד דיסבורג .

### צ'לסי
#### עונת 2023-24
לקראת עונת 2023-24, הצטרפה ניסקן לצ'לסי וחתמה על חוזה עד ל-30 ביוני 2026. ב-1 באוקטובר 2023, היא ערכה את הופעת הבכורה שלה מהסופר ליג האנגלית לנשים במשחק נגד טוטנהאם הוטספר. ב-22 באוקטובר 2023, היא כבשה את שלושת השערים הראשונים שלה במדי צ'לסי, כשהבקיעה שלושער נגד ברייטון. היא כבשה את שני השערים הראשונים בניצחון 5-0 על סנדרלנד ברבע-גמר גביע הליגה האנגלית לנשים. ב-15 מרץ 2024, בניצחון 3-1 על ארסנל, ניסקן כבשה צמד. ארבעה ימים מאוחר יותר, ברבע גמר ליגת האלופות נגד אייאקס, ניסקן כבשה צמד נוסף, והבטיחה את ניצחונה החמישי של צ'לסי תוך שישה-עשר ימים. ב-18 במאי 2024, ניסקן כבשה בניצחון 6-0 על מנצ'סטר יונייטד באולד טראפורד, ניצחון שהבטיח את זכייתה החמישי ברציפות של צ'לסי באליפות אנגליה. היא סיימה את עונתה הראשונה במועדון עם 12 שערים בכל המסגרות, תוך שהיא פותחת בהרכב ב-23 משחקים ועולה מהספסל ב-15.

###### עונת 2024-25
[ממוזער|ניסקן עם [ניאם צ'ארלס ב-2025]]
במהלך עונת 2024-25, המאמנת החדשה של צ'לסי סוניה בומפסטור  ציינה את המנהיגות של ניסקן על המגרש, והזכירה אותה כאחת מדמויות המפתח בהובלת הקבוצה, יחד עם שחקנוות מנוסות כמו מילי ברייט ולוסי ברונז. בספטמבר 2024, ניסקן קיבלה מועמדות לכדור הזהב לנשים, כהכרה בהופעותיה בצ'לסי ונבחרת גרמניה בעונת 2023-24. היא סיימה במקום ה-25 בדירוג הסופי. ב-8 באוקטובר 2024, היא כבשה את שערה הראשון לעונה בניצחון 3-2 של צ'לסי על ריאל מדריד בליגת האלופות. שערה המוקדם העניק לצ'לסי את היתרון שלוש דקות מהפתיחה. בדצמבר 2024, ניסקן הוצבה במקום ה-34 ברשימת 100 הכדורגלניות הטובות בעולם של הגרדיאן. ב-8 בדצמבר 2024, ניסקן כבשה את שער הליגה הראשון שלה לעונה, כשהבקיעה צמד בניצחון 4-2 על ברייטון. ארבעה ימים מאוחר יותר, היא ציינה את הופעתה ה-50 במדי צ'לסי כשהיא מבקיעה בניצחון 6-1 על טוונטה  בליגת האלופות.

## קריירה בינלאומית
### נוער
ניסקן ייצגה את גרמניה בכל נבחרות הנוער החל מנבחרת גרמניה עד גיל 15.

ניסקן ערכה את הופעת הבכורה הבינלאומית שלה ב-28 באוקטובר 2015, בגיל 14, כשעלתה כמחליפה בדקה ה-52 בניצחון 5-1 של נבחרת גרמניה עד גיל 15 על סקוטלנד. יומיים לאחר מכן היא כבשה את שערה הראשון, בדקה הראשונה של הניצחון 6-0 על אותה היריבה. באותו המשחק היא הוחלפה במחצית. ב-27 באפריל 2016, היא כבשה את שערה השני בתיקו 3-3 נגד הולנד, משחקה המלא היחיד בשכבת הגיל הזו.

ביולי 2016 ניסקן הייתה חלק מהנבחרת עד גיל 16 שסיימה במקום השני בגביע הנורדי. בניצחון 9-0 על פינלנד, בו כבשו תשע שחקניות שונות, היא הבקיעה את השער השביעי, שהתברר כשערה היחיד בשכבת הגיל הזו.

כמעט חודש לאחר מכן, ב-28 באוגוסט 2016, ניסקן ערכה את הופעת הבכורה שלה בנבחרת גרמניה עד גיל 17  בטורניר ארבע האומות באוסטריה, וכבשה את שערה הראשון בניצחון 6-0 על רומניה. היא הייתה חלק מהנבחרת שזכתה ביורו עד גיל 17 שנערך בצ'כיה ב-2017, ושיחקה בכל משחקי המוקדמות והטורניר עצמו. חצי הגמר נגד נורווגיה הוכרע בדו-קרב פנדלים. במהלכו, ניסקן הבקיעה את הבעיטה שלה, וגרמניה ניצחה 3-2. גם הגמר נגד ספרד הוכרע לטובת גרמניה בפנדלים.

בספטמבר 2017, ניסקן ערכה את הופעת הבכורה שלה במדי נבחרת גרמניה עד גיל 19  במוקדמות יורו עד גיל 19. היא שיחקה במספר משחקים במוקדמות, אך נותרה מחוץ לסגל הטורניר עצמו. במקום, היא זומנה לסגל נבחרת גרמניה עד גיל 20  למונדיאל הנוער עד גיל 20 שנערך ב-2018 בצרפת. היא ערכה את הופעת הבכורה שלה במשחק ידיות נגד הולנד ב-24 ביולי 2018. במונדיאל שנערך באוגוסט 2018, שיחקה ניסקן בניצחון 1-0 על ניגריה במשחק הראשון של שלב הבתים, בניצחון 2-0 על סין במשחק השני וכן ברבע הגמר, בו גרמניה הפסידה 3-1 לזוכה העתידית יפן.

באוקטובר 2018, ניסקן חזרה לנבחרת עד גיל 19, במוקדמות יורו עד גיל ב-2019. היא כבשה שישה שערים בניצחון 21-0 על אסטוניה, הניצחון הגדול בהיסטוריה של נבחרת גרמנית כלשהי. בסיבוב הסופי שנערך באפריל 2019, ניסקן שימשה כקפטנית הנבחרת נגד יוון, וכבשה את שערי הפתיחה בשני המשחקים נגד יוון וצ'כיה. עם 12 שערים, היא הייתה הכובשת הבכירה במוקדמות. שבר בשוקית שאירע במשחק עם ווסטפאליה ריינרן מנע ממנע מלשחק בטורניר עצמו.

באוקטובר 2019, ניסקן שיחקה במוקדמות יורו עד גיל 19 ב-2020. היא סייעה לנבחרת לנצח בשלושה משחקים ולהעפיל לטורניר. עם זאת, כתוצאה ממגפת הקורונה בוטל הטורניר.

### בוגרות
ממוזער|ניסקן ב-2023ניסקן זומנה לראשונה לסגל נבחרת גרמניה בדצמבר 2018. המאמנת החדשה של גרמניה, מרטינה פוס-טקלנבורג זימנה אותה למחנה אימוני החורף שנערך בינואר 2019 במרבלה, כשהיא עדיין משחקת בקבוצת הבנים של ווסטפאליה ריינרן.

סויקה ערכה את הופעת הבכורה שלה בנבחרת ב-21 בפברואר 2021 במשחק ידידות נגד בלגיה, כשעלתה כמחליפה של שרה דבריץ בדקה ה-73. ב-10 באפריל 2021, שערה הראשון במדי הנבחרת היה שער הפתיחה במשחק ידידות נגד אוסטרליה שהסתיים בניצחון 5-2.

ב-8 ביולי 2023, ניסקן נקראה לסגל הנבחרת למונדיאל הנשים 2023. היא עלתה כמחליפה במשחק השני בשלב הבתים, בו גרמניה ספגה הפסד מפתיע נגד קולומביה. גרמניה הודחה מהטורניר בשלב הבתים.

ביולי 2024, ניסקן זומנה לאולימפיאדת פריז. היא פתחה בהרכב בצורה עקבית וסייעה לנבחרת לזכות במדליית הארד.

## חיים אישיים
ניסקן למדה הנדסה אזרחית באוניברסיטת ריין-מיין למדעים מדויקים , וסיימה את לימודה ב-2024. אחותה יורדיס, הגדולה ממנה ב-4 שנים, שיחקה בנבחרו הנוער הגרמניות, לפני שקריירת הכדורגל שלה נגדעה עקב פציעה.

## סטטיסטיקות קריירה
### מועדונים
*נכון ל-19 במרץ 2025*

### נבחרות
נכון ל-4 באפריל 2025

כיבושים ותוצאות מציגים את כיבושי גרמניה קודם, ועמוד הכיבושים מראה על התוצאה אחרי כל גול של ניסקן.

## הישגים ותארים
##### צ'לסי
* הסופר ליג האנגלית לנשים: 2023-24
* גביע הליגה האנגלית לנשים: 2024-25

#### גרמניה עד גיל 17
* יורו עד גיל 17: 2017

#### גרמניה
* ליגת האומות; מקום שלישי: 2023-24
* אולימפיאדת פריז; מדליית ארד: 2024

#### תארים אישיים
* זילברנס לורבירבלאט: 2024

## קישורים חיצוניים

## הערות שוליים

קטגוריה:כדורגלניות גרמניות
קטגוריה:כדורגלניות נבחרת גרמניה
קטגוריה:כדורגלניות צ'לסי
קטגוריה:כדורגלניות איינטרכט פרנקפורט
קטגוריה:גרמניות שנולדו ב-2001